56 रु. कम में आया टैंकर सप्लाई का टैंडर, नपा ने कर दिया निरस्त
मार्च महीने के पहले सप्ताह से ही शहर के कई वार्डों से टैंकरों से पानी सप्लाई की डिमांड आने लगी है। लेकिन नपा अभी जल परिवहन के लिए तैयार नहीं है। अभी टेंडर प्रक्रिया ही चल रही है। 4 फर्मों से पानी परिवहन के लिए टेंडर बुलवाए थे। इसमें से सबसे कम दर 182 रुपए प्रति टैंकर वाले ठेकेदार का ठेका भी अब तक फाइनल नहीं किया गया है। इस टेंडर प्रक्रिया में टेक्निकल फाल्ट बताया जा रहा है। इसलिए दोबारा से टैंकर की प्रक्रिया अपनाई जा रही है। जबकि पिछले साल शर्मा ब्रदर्स को 238 रुपए प्रति टैंकर पानी सप्लाई का ठेका दिया गया था।
डिस्ट्रीब्यूशन लाइन से होगा समाधान : मुख्यमंत्री अधोसंरचना योजना के तहत विदिशा में 34 करोड़ की लागत से डिस्ट्रीब्यूशन लाइन मंजूर तो हुई है लेकिन अभी तक पूरे शहर में उसका काम भी शुरू नहीं हुआ है। यदि पूरे शहर में डिस्ट्रीब्यूशन लाइन का काम पूरा हो जाता है तो जल संकट का शहर में स्थाई समाधान हो सकता है।
मार्च के पहले सप्ताह से शुरू हुई टैंकरों की डिमांड
जल संकट ने दस्तक दे दी है। रायपुरा, टीलाखेड़ी, सुभाषनगर, करैयाखेड़ा रोड आदि कई इलाकों से टैंकर से पानी सप्लाई करने की डिमांड आने लगी है। रोजाना 15 से 20 टैंकर पानी सप्लाई कर रहा है।
टेंडर प्रक्रिया चल रही है। पर्व कंस्ट्रक्शन कंपनी ने सबसे कम रेट 182 रु. प्रति टैंकर डाला है लेकिन उसमें कुछ टेक्निकल फाल्ट है। इस कारण दोबारा टेंडर प्रक्रिया की जा रही है। अभी नपा प्रशासन अपने टैंकरों से वार्डों में पानी की सप्लाई करेगा। -सत्येंद्र धाकरे, सीएमओ नगरपालिका
4 टेंडर आए नपा के पास, कम दर वाला टेंडर भी नहीं किया फाइनल
शहर में टैंकरों से पानी सप्लाई करने के लिए इस बार गिरीश शर्मा, राधेलाल कुशवाह, आरके कंस्ट्रक्शन भोपाल और पर्व कंस्ट्रक्शन कंपनी विदिशा ने टेंडर डाला था। नपाधिकारियों ने गुरुवार को टेंडर खोले तो उसमें से पर्व कंस्ट्रक्शन कंपनी का ठेका सबसे कम दर 182 रुपए प्रति टैंकर के हिसाब से दिया गया था। नपाधिकारियों का कहना था कि बल्क में ठेका देना चाहिए था लेकिन फर्म ने सिंगल वर्क में दिया है। इसमें केवल पानी नपा मुहैया करवाती है और पानी के परिवहन का पूरा खर्च पहले ठेकेदार कंपनी उठाती है। इसके बाद नपा प्रशासन उसका भुगतान करता है। इस टेंडर में टेक्निकल फाल्ट है, इसलिए दोबारा टेंडर प्रक्रिया शुरू की जाएगी।
कलेक्टर चेंबर में नई मंडी को खोलने के संबंध में व्यापारियों को बुलाकर राय जानी गई।
मार्च के पहले सप्ताह में ही आने लगी टैंकर सप्लाई की डिमांड
मुख्य बिंदु
केवल एक ठेकेदार गिरीश शर्मा को दिया गया था पानी सप्लाई का ठेका
प्रतिदिन प्रति व्यक्ति 135 लीटर पानी की जरूरत।
नपा कर रही 100 लीटर प्रति व्यक्ति पानी देने का दावा।
फिल्टर प्लांट से रोजाना 1 करोड़ 80 लाख लीटर पानी की सप्लाई।
-शहर को जरूरत है रोजाना 2 करोड़ 20 लाख लीटर पानी
टैंकरों से गर्मी के सीजन में रोजाना लगते हैं 250 फेरे
शहर में नपा के बंद हैं 670 में से 32 हैंडपंप ।
नपा के 12 में से बंद हैं 2 ट्यूबवेल
शहर में 1000 से अधिक निजी ट्यूबवेल, 24 कुएं और 670 हैंडपंप
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva mag_Deva hin_Deva mag_Deva